ปั๋ว อีปัว

**ปั๋ว อีปัว** (; 17 กุมภาพันธ์ ค.ศ. 1908 – 15 มกราคม ค.ศ. 2007) เป็นนักการเมืองชาวจีน เขาเป็นหนึ่งในบุคคลทางการเมืองอาวุโสที่สุดในประเทศจีนในช่วงคริสต์ทศวรรษ 1980 และ 1990

หลังเข้าร่วมพรรคคอมมิวนิสต์จีนเมื่ออายุ 17 ปี เขาทำงานเป็นผู้จัดงานพรรคคอมมิวนิสต์ในเมืองไท่หยวน มณฑลซานซี บ้านเกิดของเขา เขาได้รับเลื่อนตำแหน่งให้จัดตั้งขบวนการกองโจรคอมมิวนิสต์ในภาคเหนือของจีนจากกองบัญชาการในเทียนจินใน ค.ศ. 1928 แต่เขาถูกตำรวจก๊กมินตั๋งจับกุมและจำคุกใน ค.ศ. 1931 ใน ค.ศ. 1936 ด้วยการสนับสนุนโดยปริยายของพรรคคอมมิวนิสต์ ปั๋วลงนามในคำสารภาพต่อต้านคอมมิวนิสต์เพื่อให้ได้รับการปล่อยตัว หลังได้รับการปล่อยตัว ปั๋วกลับไปยังซานซี เข้าร่วมกับพรรคคอมมิวนิสต์อีกครั้ง และต่อสู้กับทั้งก๊กมินตั๋งและจักรวรรดิญี่ปุ่นในจีนตอนเหนือกระทั่งพรรคคอมมิวนิสต์รวมแผ่นดินใหญ่จีนได้สำเร็จใน ค.ศ. 1949

ในช่วงอาชีพของปั๋ว เขาดำรงตำแหน่งต่อเนื่องกัน เช่น รัฐมนตรีว่าการกระทรวงการคลังคนแรกของคอมมิวนิสต์จีน สมาชิกกรมการเมืองของพรรคคอมมิวนิสต์ รองนายกรัฐมนตรี ประธานคณะกรรมการเศรษฐกิจแห่งรัฐ และรองประธานคณะกรรมการที่ปรึกษาส่วนกลางของพรรค ปั๋วถูกกวาดล้างใน ค.ศ. 1966 โดยแก๊งสี่คนที่ได้รับการสนับสนุนจากเหมา แต่เขาได้รับการนำกลับสู่อำนาจโดยเติ้ง เสี่ยวผิงในช่วงปลายคริสต์ทศวรรษ 1970 หลังเหมาเสียชีวิต

ปั๋วเป็นหนึ่งในกลุ่มผู้อาวุโสผู้ทรงอำนาจที่ได้รับการคัดเลือกซึ่งมีศูนย์กลางอยู่ที่เติ้งและเป็นที่รู้จักอย่างไม่เป็นทางการในนาม "แปดคนอมตะ" เนื่องจากอายุทางการเมืองที่ยืนยาวและอิทธิพลมหาศาลที่พวกเขาสั่งการในคริสต์ทศวรรษ 1980 และ 1990 หลังกลับสู่อำนาจ ปั๋วสนับสนุนการเปิดเสรีทางเศรษฐกิจ แต่เป็นอนุรักษ์นิยมสายกลางทางการเมือง ในตอนแรกเขาให้การสนับสนุนทั้งหู เย่าปังและผู้ประท้วงจัตุรัสเทียนอันเหมิน ค.ศ. 1989 แต่ท้ายที่สุดเขาก็ถูกกลุ่มสายแข็งโน้มน้าวให้สนับสนุนการปลดหูออกจากตำแหน่งใน ค.ศ. 1987 และการใช้ความรุนแรงต่อผู้ประท้วงใน ค.ศ. 1989 การมีส่วนร่วมทางการเมืองของปั๋วลดลงในคริสต์ทศวรรษ 1990 แต่เขายังคงใช้อิทธิพลของเขาเพื่อสนับสนุนทั้งเติ้ง เสี่ยวผิงและเจียง เจ๋อหมิน รวมถึงผลักดันเส้นทางอาชีพให้ปั๋ว ซีไหล ลูกชายของเขา เขาเป็นผู้ที่เหลือรอดคนสุดท้ายและมีอายุยืนยาวที่สุด ในบรรดาแปดผู้อาวุโส ในช่วงเวลาที่เขาเสียชีวิตเมื่อ 15 มกราคม ค.ศ. 2007 เหลือเวลาอีกเพียงเดือนเศษก่อนจะอายุครบ 99 ปีเท่านั้น

## ชัวประวัติ

### ชีวิตช่วงต้น
ปั๋ว อีปัวเกิดที่ไท่หยวน เมืองหลักของมณฑลฉ่านซี ซึ่งกลายเป็นหนึ่งในมณฑลที่ยากจนที่สุดในประเทศช่วงต้นคริสต์ศตวรรษที่ 20 พ่อของเขาเป็นช่างฝีมือทำกระดาษ แต่ครอบครัวของเขายากจนมากจนต้องให้น้องชายที่เพิ่งเกิดของปั๋วจมน้ำ เพราะไม่มีเงินพอจะเลี้ยงดูเขา สมัยเป็นนักเรียน ปั๋วมีบทบาททางการเมือง และเคยจัดการประท้วงต่อต้านภาษีที่ดินท้องถิ่น หลังจบจากโรงเรียนมัธยมศึกษาที่ไท่หยวน เขาจึงศึกษาต่อที่มหาวิทยาลัยปักกิ่ง ขณะเรียนอยู่ที่ปักกิ่ง เขาเข้าร่วมพรรคคอมมิวนิสต์จีนใน ค.ศ. 1925 ซึ่งก่อตั้งไปเพียง 4 ปี

### เสียชีวิต
ปั๋วมีชีวิตนานพอจนกลายเป็นสมาชิกพรรคคอมมิวนิสต์จีนที่มีอายุมากที่สุดตอนวาระสุดท้าย เขาเสียชีวิตด้วยโรคที่ไม่เปิดเผยเมื่อวันที่ 15 มกราคม ค.ศ. 2007 ร่างถูกนำไปเผาและนำอัฐิไปฝังไว้ที่สุสานปฏิวัติปาเป่าชานถัดจาก Hu Ming ภรรยาของเขา ลูกสาวของเขาที่เสียชีวิตในสิบสองวันต่อมา ถูกฝังถัดจากพวกเขา

## อ้างอิง

## บรรณานุกรม
* "Biography of Bo Yibo". *China Daily*. 17 January 2007. Retrieved 28 May 2012.
* Feng Chongyi and Goodman, David S. G., eds. ''North China at War: The Social Ecology of Revolution, 1937–1945''. Lanham, Maryland: Rowman and Littlefield. 2000. . Retrieved 3 June 2012.
* "Bo Yibo, Chinese Revolutionary, Dies at 98" *Financial Times*. 17 January 2007. Retrieved 28 May 2012.
* Gillin, Donald G. *Warlord: Yen Hsi-shan in Shansi Province 1911–1949*.  Princeton, New Jersey: Princeton University Press.  1967.
* Gittings, John. "Bo Yibo: Veteran Chinese Leader and 'Immortal' whose Loyalty to the Party Survived its Purges". *The Guardian*. 24 January 2007. Retrieved 27 May 2012.
* Kahn, Joseph. "Bo Yibo, Leader Who Helped Reshape China's Economy, Dies". *New York Times*. 16 January 2007. Retrieved 28 May 2012.
* Wortzel, Larry M. ''Dictionary of Contemporary Chinese Military History''. Westport, CT: Greenwood. 1999. . Retrieved 29 May 2012.
* 
* Wu Linquan and Peng Fei. "Bo Yibo Has an Attitude Problem". In *China's Cultural Revolution, 1966–1969: Not A Dinner Party*. Ed. Michael Schoenhals. Armonk, New York: East Gate. 1996. . pp.&nbsp;122–135. Retrieved 28 May 2012.